Mae ***Minnie Mouse*** yn gymeriad cartŵn a grëwyd ym 1928 gan The Walt Disney Company.

Cymeriad
--------

Mae hi'n llygoden anthropomorffig ac yn gariad hir dymor *Mickey Mouse*. Mae hi'n gwisgo menig gwyn, bwa, ffrog dot polca, ac esgidiau â sodlau isel yn achlysurol gyda rhubanau arnynt. Yn y stori stribed comig *Mickey Mouse* "The Gleam" (cyhoeddwyd 19 Ionawr - 2 Mai, 1942) gan Merrill De Maris a Floyd Gottfredson ei henw llawn gyntaf fel Minerva Mouse, er mai anaml y defnyddir hwn.

Mae Minnie yn steilus, siriol, a deniadol. Mae hi'n llawn o gariad ac anwyldeb, yn addfwyn i bron pawb y mae'n dod ar eu traws, ac yn nodweddiadol mae'n gallu gweld yr harddwch yn y rhan fwyaf o bethau.

Teulu
-----

Cyflwynodd y stori stribed comig "Mr. Slicker and the Egg Robbers" (cyhoeddwyd Medi 22 - Rhagfyr 26, 1930) tad Minnie, *Marcus Mouse* a'i mam ddienw, y ddau yn ffermwyr. Roedd yr un stori yn cynnwys ffotograffau o ewythr Minnie, *Milton Mouse* gyda'i deulu a'i nain a thaid *Marvel Mouse* a *Matilda Mouse*. Mae ganddi ddwy nith sy'n efeilliaid , *Millie Mouse* a *Melody Mouse*, er bod Melody yn ymddangos gan amlaf ar ei phen ei hun. Mewn sawl ymddangosiad, cyflwynir Minnie fel cariad *Mickey Mouse*, ffrind agos i *Daisy Duck*,  a ffrind i *Clarabelle Cow*

Ar 22 Ionawr , 2018, i nodi ei 90ain pen-blwydd ymunodd â rhengoedd enwogion animeiddiedig eraill trwy dderbyn ei seren ei hun ar Rhodfa Enwogion Hollywood.  Hi oedd y chweched cymeriad Disney i dderbyn yr anrhydedd hon. Mae *Mickey Mouse, Donald Duck, Winnie the Pooh, Tinker Bell*, ac *Eira Wen* eisoes wedi derbyn y clod hwn.

Hanes
-----

Mae personoliaeth gynnar Minnie yn giwt, chwareus, cerddorol ac yn fflyrt. Mae hi'n aml yn portreadu diddanwr fel dawnsiwr neu gerddor y mae ei hoffter Mickey yn ceisio ennill. Rhan o gomedi'r ffilmiau byr cynnar hyn yw'r graddau amrywiol o lwyddiant y mae Mickey wedi'i gael wrth geisio denu Minnie. Yn wahanol i gartwnau diweddarach ar ôl yr ailgynllunio, mae Minnie yn aml yn dod yn fursen mewn trallod y mae Mickey yn ceisio ei hachub. Mae hi hefyd yn destun llawer o gags animeiddio slapstick a phibell rwber. Yn ystod y 1930au, cadarnhaodd perthynas Minnie a Mickey ac yn y diwedd daethant yn gwpl cyson.

Ymddangosodd Minnie gyntaf mewn dangosiad prawf o'r cartŵn byr *Plane Crazy*.  Gwahoddir Minnie i ymuno â Mickey yn ehediad cyntaf ei awyren. Mae hi'n derbyn y gwahoddiad ond nid ei gais am gusan yng nghanol y daith. Yn y pen draw, mae Mickey yn gorfodi cusan ar Minnie, wedi ffieiddio mae hi'n parasiwtio allan o'r awyren.

Y ffilm gyntaf i'w rhyddhau yn gyhoeddus oedd *The Gallopin 'Gaucho*.  Yn y ffilm maent yn ymddangos fel cwpl a oedd eisoes yn gyfarwydd â'i gilydd. Yn y ffilm a rhyddhawyd ar 30 Ragfyr, 1928 mae hi'n ymddangos fel wedi'i chyflogi yn y *Cantina Argentina*, bar a bwyty a sefydlwyd ym Mhampas yr Ariannin. Mae hi'n perfformio'r Tango i *Black Pete* y gwylliad a Mickey y gaucho. Mae'r ddau yn fflyrtio â hi ond mae'r naill yn bwriadu ei chipio tra bod y llall yn gorfod achub y Foneddiges mewn Trallod rhag y dihiryn.

Eu trydydd cartŵn a sefydlodd golwg diffiniol cynnar a phersonoliaeth Mickey a Minnie, yn ogystal â Pete. *Steamboat Willie*, oedd y drydedd ffilm fer o'r gyfres i gael ei chynhyrchu ond fe'i rhyddhawyd gyntaf ar 18 Tachwedd, 1928. Mae Pete yn Gapten yr agerlong, Mickey yw'r unig aelod o'r criw a Minnie yw'r unig deithiwr. Dyma oedd ymddangosiad ffilm sain gyntaf y ddwy lygoden.

Y ffilm *Mickey's Follies* (26 Mehefin, 1929),  sy'n sefydlu Mickey a Minnie yn gadarn fel cwpl ac yn mynegi pwysigrwydd Minnie i'w phartner gwrywaidd. Ymddangosodd yn rheolaidd wedi hynny mewn nifer o ffilmiau Mickey Mouse hyd ganol y 30au.

Yn ystod ail hanner y tridegau, ni ymddangosodd Minnie mor aml mewn cartwnau Mickey. Roedd hyn yn bennaf oherwydd y twf ym mhoblogrwydd y cyfeillion newydd Mickey, *Goofy, Donald Duck*, a *Pluto*, yr oedd eu hymddangosiadau mewn cartwnau Mickey wedi disodli rôl Minnie fwy neu lai. Felly daeth ymddangosiadau Minnie mewn cartwnau Mickey yn llai niferus, ond roedd ganddi ychydig o rolau mawr mewn rhai cartwnau Pluto a Figaro yn ystod y 1940au. Gwnaeth Minnie fath o ddychweliad yn y 1980au pan gafodd ei hailgyflwyno yn *Mickey's Christmas Carol* ac yna cafodd ei rôl serennu ei hun yn *Totally Minnie*.

Llais
-----

Lleisiwyd Minnie gyntaf gan Walt Disney, a oedd hefyd yn llais gwreiddiol Mickey Mouse.  Lleisiodd Marjorie Ralston, hi yn y *Wild Waves* ffilm fer ym 1929,yna, rhwng 1930 a 1939, lleisiwyd Minnie gan Marcellite Garner. O 1941 i 1942, ac ar y rhaglen radio, *The Mickey Mouse Theatre of the Air*, cafodd ei lleisio gan Thelma Boardman. Rhwng 1942 a 1952 darparodd Ruth Clifford lais y cymeriad. Lleisiodd Janet Waldo Minnie yn albwm recordiau Disneyland 1974, *An Adaptation of Dickens 'Christmas Carol, Performed by The Walt Disney Players*. Bu Minnie heb unrhyw ddeialog lafar tan 1986, pan etifeddodd Russi Taylor y rôl, a gyflawnodd hyd ei marwolaeth yn 2019 ( lleisiodd ei gŵr, Wayne Allwine, Mickey o 1977 hyd ei farwolaeth yn 2009); Defnyddir llais Taylor mewn amryw o gyfresi teledu a pharc thema trwy ddeialog archifol. Cymerodd Kaitlyn Robrock yr awenau yn swyddogol fel llais newydd Minnie, gan ddechrau gyda phenodau "Mickey's Roommate / Minnie's Bow-tel!" yn *Mickey Mouse Mixed-Up Adventures* .

Ymddangosiadau mewn cartwnau byr
--------------------------------


|  |  |  |
| --- | --- | --- |
| * *Plane Crazy* (1928)
* *Steamboat Willie* (1928)
* *The Gallopin' Gaucho* (1928)
* *The Barn Dance* (1929)
* *When the Cat's Away* (1929)
* *The Plowboy* (1929)
* *The Karnival Kid* (1929)
* *Mickey's Follies* (1929)
* *Mickey's Choo-Choo* (1929)
* *Wild Waves* (1929)
* *The Cactus Kid* (1930)
* *The Fire Fighters* (1930)
* *The Shindig* (1930)
* *The Gorilla Mystery* (1930)
* *The Picnic* (1930)
* *Pioneer Days* (1930)
* *The Birthday Party* (1931)
* *Traffic Troubles* (1931)
* *The Delivery Boy* (1931)
* *Mickey Steps Out* (1931)
* *Blue Rhythm* (1931)
* *The Barnyard Broadcast* (1931)
* *The Beach Party* (1931)
 | * *Mickey Cuts Up* (1931)
* *Mickey's Orphans* (1931)
* *The Grocery Boy* (1932)
* *Barnyard Olympics* (1932)
* *Mickey's Revue* (1932)
* *Musical Farmer* (1932)
* *Mickey in Arabia* (1932)
* *Mickey's Nightmare* (1932)
* *The Whoopee Party* (1932)
* *Touchdown Mickey* (1932)
* *The Wayward Canary* (1932)
* *The Klondike Kid* (1932)
* *Building a Building* (1933)
* *Mickey's Pal Pluto* (1933)
* *Mickey's Mellerdrammer* (1933)
* *Ye Olden Days* (1933)
* *The Mail Pilot* (1933)
* *Mickey's Mechanical Man* (1933)
* *Mickey's Gala Premier* (1933)
* *Puppy Love* (1933)
* *The Steeplechase* (1933)
* *The Pet Store* (1933)
* *Shanghaied* (1934)
 | * *Camping Out* (1934)
* *Mickey's Steamroller* (1934)
* *Two-Gun Mickey* (1934)
* *On Ice* (1935)
* *Mickey's Rival* (1936)
* *Hawaiian Holiday* (1937)
* *Boat Builders* (1938)
* *Brave Little Tailor* (1938)
* *The Fox Hunt* (1938, cameo)
* *Mickey's Surprise Party* (1939, hysbyseb)
* *The Little Whirlwind* (1941)
* *The Nifty Nineties* (1941)
* *The Art of Skiing* (1941, ffilm Goofy)
* *Mickey's Birthday Party* (1942)
* *Out of the Frying Pan into the Firing Line* (1942, ffilm Pluto)
* *First Aiders* (1944, in a Pluto short)
* *Bath Day* (1946, in a Figaro short)
* *Figaro and Frankie* (1947, ffilm Figaro)
* *Mickey's Delayed Date* (1947)
* *Pluto's Sweater* (1949, in a Pluto short)
* *Pluto and the Gopher* (1950, in a Pluto short)
* *Crazy Over Daisy* (1950, cameo mewn ffilm Donald Duck)
* *Pluto's Christmas Tree* (1952)
* *Mickey's Christmas Carol* (1983, perfformiad mud)
* *Runaway Brain* (1995)
* *Get a Horse!* (2013)

  |

### Ymddangosiadau teledu

* *Walt Disney anthology* cyfres deledu (1954–2008)
	+ *Totally Minnie* (1988)
	+ *Mickey's 60th Birthday* (1988)
* *The Mickey Mouse Club* (1955–1959; 1977–1979; 1989–1994)
* *Mickey Mouse Works* (1999–2000)
* *House of Mouse* (2001–2003)
* *Mickey Mouse Clubhouse* (2006–2016)
	+ *Minnie's Bow-Toons* (2011–2016)
* *Mickey Mouse* (2013–2019)
* *Mickey Mouse Mixed-Up Adventures* (2017–presenol)
* *Mickey's 90th Spectacular* (2018)
* *The Wonderful World of Mickey Mouse* (2020-presenol)

Cyfeiriadau
-----------

1. ↑  "Daisy Visits Minnie". *Disney Animated Shorts*. Archifwyd o'r gwreiddiol ar 2016-03-15. Cyrchwyd 3 Mai 2021.
2. ↑  "Minnie Mouse honored with Hollywood Walk of Fame star". *ABC News*. ABC News. Cyrchwyd 3 Mai 2021.
3. ↑  Malone, Patrick (11 Tachwedd 1997). "Plane Crazy". *Disney Animated Shorts*. Archifwyd o'r gwreiddiol ar 2011-03-16. Cyrchwyd 3 Mai 2021.
4. ↑  "Gallopin' Gaucho". *Disney Animated Shorts*. Archifwyd o'r gwreiddiol ar 2008-02-18. Cyrchwyd 3 Mai 2021.
5. ↑  "Steamboat Willie". *Disney Animated Shorts*. Archifwyd o'r gwreiddiol ar 2008-03-27. Cyrchwyd 3 Mai 2021.
6. ↑  "Mickey's Follies". *Disney Animated Shorts*. Archifwyd o'r gwreiddiol ar 2011-01-14. Cyrchwyd 3 Mai 2021.
7. ↑  Solomon, Charles (March 25, 1988). "Television Reviews 'Disney's Totally Minnie': Live Action, Animation". *Los Angeles Times*. Cyrchwyd 2021-03-05.
8. ↑  Desk, Cox Media Group National Content. "Mickey Mouse turns 87 years old". *Dayton Daily News*.
9. ↑  Bear, Caitie (July 19, 2020). "Kaitlyn Robrock Voicing Minnie Mouse in 'Mickey Mouse Mixed-Up Adventures'". *DapsMagic.com*.